Emma Stone
Emma (õieti Emily Jean) Stone (sündinud 6. novembril 1988 Scottsdale'is) on Ameerika Ühendriikide filmi- ja seriaalinäitleja. Rolli eest muusikalis "La La Land" (2016) pälvis ta parima komöödia- või muusikafilmi naisosatäitja Kuldgloobuse. Sama rolli eest pälvis ta parima naisosatäitja auhinna Ameerika Ekraaninäitlejate Gildilt, Briti Filmi- ja Telekunsti Akadeemialt ning ka Ameerika Filmikunsti ja -teaduste Akadeemia Oscari.